全民造星IV

《全民造星IV》係香港電視娛樂製作嘅真人騷選秀節目，亦係「全民造星」系列嘅第四季節目，由許廷鏗、梁祖堯做參賽者嘅導師。呢一屆用選拔女子偶像團體做主題，招募咗96個女仔進行比試，當中總決賽嘅三甲保證可以入到新女團。

節目喺2021年11月1號到12月17號逢禮拜一到五21:30-22:30喺ViuTV播。而《全民造星IV 總決賽》喺12月25號禮拜六20:30-23:00播。製作特輯《全民造星極限造夢者》喺10月30號禮拜六22:15-22:45播。

比賽總決賽最後由邱彥筒、沈貞巧同許軼分別攞到冠、亞、季軍。

比賽總決賽之後，ViuTV揀咗8位參賽者組成COLLAR，喺2022年1月出道。

參賽者
今季比賽參賽者有96位。

落選面試參賽者
比賽吸引到唔少有啲知名度嘅非素人報名參賽，但當中有啲人最後入唔到96強，其中獲安排喺第1集播放面試片段嘅包括丁可欣、倪安慈、黃榕同樊沛珈，而其他落選面試參賽者包括黃曦誼、利君牙、文芊澄，同埋戴月、趙詠瑤、張嘉殷，再加埋姚琰欣同黃米琪咁。

評判名單
第一回合：鄭融、唐劍康、朱栢康
第二回合：陳輝陽、少爺占、泳兒、韋羅莎、鍾舒漫
第三回合：吳雨霏、卓韻芝、陳健安、伍仲衡、陳詠燊
第四回合：鄭欣宜、梁釗峰、馮允謙、余迪偉、黃修平
第五回合：許廷鏗、梁祖堯、黃慧君、戴穎
總決賽：魯庭暉、李嘉欣、謝安琪、麥兆輝、谷德昭

晉級情況

96強
一對一對決，落敗者喺復活區由導師揀返12位，其他36位被淘汰。

60強
入圍者會被編入許廷鏗組或者梁祖堯組，每組再分5個小組。每局落敗方由評判即時淘汰一位隊員，每個落敗隊伍嘅所屬組別需要喺賽後額外由導師淘汰3個人，最終3隊落敗嘅梁祖堯組額外淘汰9個人，2隊落敗嘅許廷鏗組額外淘汰6個人。

每隊名單頭一位粗體字係隊長。

40強
許廷鏗組同梁祖堯組每組再分5個小組。每局落敗方由導師即時淘汰一位隊員，邊組輸得最多，再由導師再額外淘汰五位隊員。

30強
許廷鏗組同梁祖堯組以5輪形式對決，每局落敗方由導師即時淘汰預定1位隊員。

25強
25位參賽者重新分成5組，導師改由5位MIRROR或ERROR成員擔任。第四名淘汰2位隊員、第五名淘汰3位隊員。

總決賽
表演：MIRROR、P1X3L、姜濤、吳啟洋、趙祥誠

評判分係按評判團按參賽者表現排序，第一有20分，第二有19分，如此類推；觀眾分係按觀眾投票率高低排序，第一有20分，第二有19分，如此類推。如果有同分，名次會由觀眾投票率比較高嘅排先。

評判分三甲依次序係邱彥筒、沈貞巧、楊安妮；觀眾分三甲依次序係邱彥筒、許軼、沈貞巧。結果邱彥筒憑住兩邊都排第一而順利攞冠軍，亞軍係評判分攞第二、觀眾分攞第三嘅沈貞巧，季軍係評判分攞第四、觀眾分攞第二嘅許軼。冠亞季軍都可以保證做到新女團成員。成績如下：

女團成員選拔

今季主題係選拔女子偶像團體成員。初期節目團隊對點樣選拔一度未有共識：節目監製黃慧君希望用總決賽成績即場決定，嗰晚落實女團成員名單；女團經理人戴穎就希望先睇完總決賽表現，之後再綜合各種因素再揀。最終安排係中間落墨：總決賽三甲保證入到女團，女團其餘成員就喺其餘93位參賽者入面再揀，選拔結果喺2022年1月12號公佈，最終獲選8人全部都係十強參賽者。

主題曲MV
今季主題曲繼續用返第一季開始用嘅《前傳》，但就製作咗三個MV版本，由89個參賽者分成三組去拍。

每集一覽

常規播放

其他

記事
今屆第一輪比賽一改逐一獨立評分嘅賽制，變成二選一嘅對決，輸嘅就跌落復活區，復活區48人當中只有12個有機會復活。最後喺復活過程入面，因為黃敏蕎、吳欣諺等被觀眾鍾意嘅參賽者未能復活而惹嚟爭議。
今屆有3個藝人細妹入圍第一輪比賽：余潔滢、歐陽巧霖同郭嘉盈，當中得余潔滢成功晉級，其餘兩位止步96強。最終余潔滢止步40強。
今屆有5個入圍過上屆《全民造星III》嘅參賽者入圍今屆第一輪比賽：夏子涓、方芷欣、周卓盈、蘇家欣、鄭嘉欣，當中夏子涓、方芷欣同周卓盈成功晉級，其餘兩位止步96強。最終周卓盈止步40強，夏子涓、方芷欣止步25強。
按今屆機制，第一回合有48位參賽者跌落復活區，導師救返12個。當中5個最後入到廿強，成績最好係亞軍嘅沈貞巧。
除咗由ViuTV組織咗一個女團COLLAR之外，亦有班參賽者自行組織一個組合叫「Lolly Talk」，成員基礎係60強進40強回合入面嘅A2組；之後再出現由5位廿強選手自行組織嘅「Strayz」。
除咗COLLAR8個成員外，另有5個參賽者做咗ViuTV合約藝員：楊安妮、許寶恆、葛綽瑤、何洛瑤同鍾卓穎。

ViuTV《全民造星IV》官方網站
ViuTV：全民造星IV
ViuTV：全民造星極限造夢者
ViuTV Facebook專頁：《全民造星IV》96強入圍參賽者正式登場！
ViuTV Facebook專頁：青春MAX！《全民造星IV》96強造型照曝光

電視節目變遷

2021年ViuTV節目
全民造星系列